ביום חגיגי ושמח זה, באחד בשבת, שבעה ימים לחודש תשרי שנת חמשת אלפים ושבע-מאות ושמונים, המקביל ליום השישי בחודש אוקטובר, שנת אלפיים ותשע-עשרה בלוח השנה האזרחי, לבריאת עולם למנין שאנו מונים כאן, בעיר קנזס סיטי שבמדינת מיזורי.

אנו, אליאורה בת יעקב ופרומה והחתן יצחק בן בנימין וציצי לאה, כדת משה וישראל, עומדים תחת החופה בפני משפחותינו וחברינו על מנת ליצור ברית הדדית כבעל ואישה, שותפים בנישואין.

אנו נכנסים לנישואין אלה במחויבות עמוקה זה לזו, לאמונתנו, ולקהילתנו. נשאף לכבד זה את זו ואת המעלות הקיימות בכל אחד מאיתנו, גם כאשר נכיר בתכונות שבעטיין אנו שונים זה מזו. נעשה כמיטב יכולתנו להיות מודעים האחד לצרכי השנייה ונשאף לספקם, ולשם כך נשתמש בעתודות של רוך, סבלנות וחמלה. אנו נשבעים להוקיר זה את זו עמוקות, בראש פתוח ובלב פתוח, ומתוך נכונות לסלוח.

אנו החברים הטובים ביותר; הנך תקוותיי ועתידי, הכוח המניע אותי, והנפש התאומה שלי. בעומדי לצידך, בעיניך משתקפת אהבתי, ובליבך משתקפים חלומותיי, ובהבטחתנו זו, משתקף איחוד המוקדש לאהבה, למשחק, ולהגדלת יכולתנו להיות הגרסאות הטובות ביותר של עצמנו. אהבתנו היא מיוחדת במינה, וסיפורנו יתפתח במלוא יופיו, חנו ומשמעותו.

אנו מתחייבים להוקיר ולקיים זה את זו, לקבל את ההזדמנויות שהחיים יעניקו לנו בכוח שליו ובאומץ-לב, ולקבל את ברכות החיים בפליאה, בשמחה ובשחוק. נצמח כישויות נפרדות, ונשאב עונג זה מהצלחותיה של זו.

ברוך אתה ה' אלהינו מלך העולם, אשר ברא ששון ושמחה חתן כלה, גילה רינה דיצה וחדווה, אהבה ואחווה ושלום ורעות. ברוך אתה ה', משמח חתן עם הכלה.

אני לדודי, ודודי לי.

בהבטחה ובמחויבות, אנו מצרפים בזאת את שמותינו, אשר אנו מעניקים זה לזו.

בריתנו הקדושה שרירה וקיימת.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

עד

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

עד

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הרב